Clint Eastwood prestar za Prljavog Harryja (27/5/03) - 2003-05-26
72-godišnjeg glumca danas zanimaju drugačiji filmovi; u Cannesu je ove godine predstavio film Mystic River, kojem je bio režiser
Hollywood je želio da 72-godišnji Clint Eastwood ponovno odglumi Prljavog Harryja, no on tvrdi da je za to prestar. Clint Eastwood je igrao detektiva Harryja Callahana u nizu popularnih filmova, između 1971. i 1988. U posljednjih pedesetak godina nastupio je više desetaka, većinom akcionih filmova, pogotovo westerna. 1993. dobio je Oscara za režiju. Prljavi je Harry svojom beskompromisnom borbom protiv uličnog kriminala, i čestim ignoriranjem pravila policijskog posla na simboličan način izrazio nezadovoljstvo američke javnosti "preblagim" odnosom vlasti prema klasičnom zločinu. "Go ahead, make my day" - najpoznatija je filmska rečenica Prljavog Harryja, koju su potom koristili i mnogi političari, želeći se predstaviti srčanim borcima protiv kriminala. Clinta Eastwooda danas zanimaju drugačiji filmovi. U Cannesu je ove godine predstavio film Mystic River, kojem je bio režiser. Mystic River dnevnik australski opisuje kao "depresivnu priču o tri prijatelja iz djetinjstva čiji su životi uništeni nakon što jednog od njih otme pedofil." Glavne uloge tumače Sean Penn, Kevin Bacon i Tim Robbins.